CELEX: 31993R3320
Language: el
Date: 1993-12-02 00:00:00
Title: ΚΑΝΟΝΙΣΜΟΣ (ΕΚ) αριθ. 3320/93 ΤΗΣ ΕΠΙΤΡΟΠΗΣ της 2ας Δεκεμβρίου 1993 για την τροποποίηση του κανονισμού (ΕΟΚ) αριθ. 266/93 όσον αφορά τη ανακοίνωση προς την Επιτροπή από την αρμόδια ελληνική αρχή των συνολικών ποσοτήτων ορισμένων νωπών οπωροκηπευτικών για τα οποία έχει γίνει αποδεκτή η αίτηση για προσωρινή ειδική αποζημίωση

Avis juridique important

|

31993R3320

ΚΑΝΟΝΙΣΜΟΣ (ΕΚ) αριθ. 3320/93 ΤΗΣ ΕΠΙΤΡΟΠΗΣ της 2ας Δεκεμβρίου 1993 για την τροποποίηση του κανονισμού (ΕΟΚ) αριθ. 266/93 όσον αφορά τη ανακοίνωση προς την Επιτροπή από την αρμόδια ελληνική αρχή των συνολικών ποσοτήτων ορισμένων νωπών οπωροκηπευτικών για τα οποία έχει γίνει αποδεκτή η αίτηση για προσωρινή ειδική αποζημίωση  

Επίσημη Εφημερίδα αριθ. L 298 της 03/12/1993 σ. 0020 - 0020

ΚΑΝΟΝΙΣΜΟΣ (ΕΚ) αριθ. 3320/93 ΤΗΣ ΕΠΙΤΡΟΠΗΣ της 2ας Δεκεμβρίου 1993 για την τροποποίηση του κανονισμού (ΕΟΚ) αριθ. 266/93 όσον αφορά τη ανακοίνωση προς την Επιτροπή από την αρμόδια ελληνική αρχή των συνολικών ποσοτήτων ορισμένων νωπών  οπωροκηπευτικών για τα οποία έχει γίνει αποδεκτή η αίτηση για προσωρινή ειδική αποζημίωσηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3438/92 του Συμβουλίου της 23ης Νοεμβρίου 1992 για την πρόβλεψη ειδικών μέτρων για τη μεταφορά ορισμένων νωπών οπωροκηπευτικών που κατάγονται από την Ελλάδα (1), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 266/93 της Επιτροπής της 5ης Φεβρουαρίου 1993 περί λεπτομερών κανόνων εφαρμογής του κανονισμού (ΕΟΚ) αριθ. 3438/92 του Συμβουλίου για την πρόβλεψη ειδικών μέτρων για τη μεταφορά ορισμένων νωπών οπωροκηπευτικών που κατάγονται  από την Ελλάδα, τα οποία αποστέλλονται το 1993 (2), έχει καθορίσει τις πληροφορίες που η αρμόδια ελληνική αρχή πρέπει να διαβιβάζει στην Επιτροπή για να εκτιμηθεί το κόστος των μέτρων αυτών- ότι, μετά την αύξηση της προσωρινής ειδικής αποζημίωσης από την 1η Οκτωβρίου 1993, πρέπει να κατανεμηθούν επίσης οι πληροφορίες αυτές ανά ποσό της προσωρινής ειδικής αποζημίωσης- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 3 του κανονισμού (ΕΟΚ) αριθ. 266/93 αντικαθίσταται από το ακόλουθο κείμενο:  "Άρθρο 3 Η αρμόδια ελληνική αρχή ανακοινώνει στην Επιτροπή, το αργότερο στις 31 Μαΐου 1994, τις συνολικές ποσότητες των προϊόντων για τα οποία έγιναν αποδεκτές οι αιτήσεις βάσει του παρόντος κανονισμού, κατανεμημένες ανά ποσό της προσωρινής ειδικής αποζημίωσης,  ανά προϊόν, ανά μέσο μεταφοράς και ανά κράτος μέλος προορισμού."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 350 της 1. 12. 1992, σ. 1.  (2) ΕΕ αριθ. L 30 της 6. 2. 1993, σ. 49.